laion/Wikipedia-Exotic huggingface dataset:
דניאלה נרדיני

דניאלה נרדיני (באנגלית: Daniela Nardini; נולדה ב-26 באפריל 1968 בלארגס) היא שחקנית סקוטית זוכת פרס באפט"א. נרדיני גדלה בעיירה לארגס שבמערב סקוטלנד, בה ניהלו הוריה גלידרייה. היא למדה בבית הספר למשחק באדינבורו אך לא הצליחה להתקבל לאקדמיה הסקוטית למוזיקה ודרמה בגלאזגו. היא קיבלה מספר תפקידים קטנים, ובתקופות מסוימות הייתה מובטלת. בשלב מסוים שקלה לוותר על קריירת משחק ולהיות מורה, אך אז לוהקה לסדרת הדרמה של ה-BBC, "החיים האלה". בסדרה זו, ששודרה בשנים 1997-1996 גילמה את דמותה של אנה פורבס, עורכת דין שאפתנית, דעתנית וחדת לשון. התפקיד הקנה לה את פרס באפט"א הסקוטי בקטגוריית השחקנית הטובה ביותר ב-1997, ובפרס באפט"א באותה קטגוריה ב-1998. בעקבות הצלחתה בסדרה, לוהקה ב-1998 לתפקיד ראשי בסדרת הדרמה "Big Women", שעסקה בקבוצה פמיניסטית בשנות ה-70. בהמשך גילמה תפקידים רבים בטלוויזיה ובקולנוע . ב-2001 השתתפה בסדרה של ה-BBC, "לשבור את הכלים", כחיילת, אחת משתי הנשים היחידות בפלוגה של גברים, בקורס שאוכלס מאז ומתמיד רק בגברים. ב-2005 השתתפה בסרט הקולנוע "פסטיבל" שעסק בפסטיבל אדינבורו. הסרט לא זכה להצלחה רבה, אך הוא הקנה לה מועמדות נוספת לפרס באפט"א הסקוטי. כן השתתפה במחזות שונים שהוצגו בתיאטראות בלונדון ובגלאזגו. לנרדיני גם ניסיון בימתי רב, כולל התפקיד הראשי בהפקתו של דייוויד מקוויקר את קמיל בליריקה, "המרסמית" בשנת 2003; "בנות מובילות" בתיאטרון הסיטיזנס, גלאזגו ב-2004, "קיו קטלני" בתיאטרון אולפני ריברסייד (2004). בשנת 2005 הופיע נרדיני בתפקיד הראשי באטה ג'נקס בתיאטרון פינבורו, לונדון. בין יולי לאוקטובר 2009 הופיעה "חשמלית ושמה תשוקה" בלונדון. לנרדיני בן ובת, והיא חיה עם בן זוגה בגלאזגו. דניאלה נרדיני, במסד הנתונים הקולנועיים IMDb (באנגלית) דניאלה נרדיני, באתר AllMovie (באנגלית) דניאלה נרדיני, במסד הנתונים הקולנועיים KinoPoisk (ברוסית) "The ice maiden; Profile: Daniela Nardini", The Sunday Herald, 27.4.2003 "Daniela Nardini: This life... and the next", The Independent, 20.7.2006 דפנה לוי, בלי חוקים, באתר הארץ, 17 במאי 2001 רותה קופפר, לא נחמדה, באתר הארץ, 27 ביוני 2002 גיורא יהלום, ‏גאווה ודעה קדומה, באתר גלובס, 11 במרץ 2002
המנון אלג'יריה

מתוך שבועה (בערבית: قسمًا) הוא ההמנון הלאומי של אלג'יריה. הוא נכתב על ידי מופדי זכריא בשנת 1956, עת ישב בכלא השלטונות הקולוניאלים הצרפתים, ששלטו באותה עת באלג'יריה. ההמנון הולחן על ידי המלחין המצרי, מחמד פאוזי. ההמנון אומץ רשמית בשנת 1963, זמן קצר לאחר קבלת עצמאותה של אלג'יריה. דגל אלג'יריה סמל אלג'יריה מדיה וקבצים בנושא המנון אלג'יריה בוויקישיתוף מידע על היצירה "המנון אלג'יריה" באתר מיוזיק בריינז סרטון השיר "המנון אלג'יריה" באתר יוטיוב מילות ההמנון ותווי הלחן באתר נשיא אלג'יריה (אורכב 22.04.2009 בארכיון Wayback Machine) האות ض הנהגית כדל"ת נחצית מתועתקת בתעתיק מדויק כ-צ'. ניתן לתרגם גם כ"ברקים".
בולגקוב

האם התכוונתם ל... סרגיי בולגקוב (אנ') – הוגה דעות רוסי (1871-1944) מיכאיל בולגקוב – סופר ומחזאי רוסי (1891-1940)
מטאמיקטיזציה

מטאמיקטיזציה (מיוונית "מתערבב אחרת"‏) היא תהליך טבעי המתבטא בהרס הדרגתי עד מוחלט של המבנה הגבישי של מינרל, והופך את המינרל לאמורפי. המינרל המושפע מתהליך זה מכונה מטאמיקטי. מינרלים מסוימים מכילים לעיתים זיהומים שהם תרכובות רדיואקטיביות, וקרינת אלפא הנפלטת מתרכובות אלו אחראית להשחתת מבנה הגביש עקב ההפצצה הפנימית. ההשפעות של מטאמיקטיזציה הן נרחבות: מלבד שלילת תופעת השבירה הכפולה (אם הייתה קיימת במינרל קודם לכן), התהליך מנמיך את מקדם השבירה של המינרל, את קשיותו (כפי שנמדדת על ידי סולם מוס), ואת משקלו הסגולי. גם צבעו של המינרל מושפע מהתהליך: מינרלים שהם מטאמיקטיים הם בדרך כלל ירוקים או חומים. יותר מכך, מטאמיקטיזציה מטשטשת את הרצועות בספקטרום הבליעה של המינרל. באופן מעורר סקרנות ובלתי מוסבר, התכונה היחידה שמטאמיקטיזציה אינה משנה היא הנפיצה. כל החומרים המטאמיקטיים הם רדיואקטיביים בעצמם, חלקם אפילו בצורה מסוכנת. דוגמה למינרל מטאמיקטי הוא הזירקון. נוכחות אטומי אורניום ותוריום המחליפים בגביש את הזירקוניום היא הגורם להרס שגורמת הרדיואקטיביות במקרה זה. דוגמיות שאינן מושפעות מהתהליך מכונות "זירקון גבוה" (high zircon), בעוד שהדוגמיות המטאמיקטיות מכונות "זירקון נמוך" (low zircon). דוגמיות המצויות בין שני הקצוות מכונות "זירקון ביניים". מינרלים נוספים שלגביהם ידוע כי הם עוברים מטאמיקטיזציה כוללים את האלניט, האקאניט, התוריט והטיטניט. האקאניט נמצא תמיד כשהוא מטאמיקטי לחלוטין שכן תוריום ואורניום הם חלק חיוני בנוסחה אמפירית של המינרל. ניתן להחזיר למינרלים מטאמיקטיים את המבנה הגבישי ואת התכונות הנגזרות ממנו באמצעות תהליך חישול ממושך. תופעה הקשורה לתהליך המטאמיקטיזציה היא יצירת ההילה הצבעונית (באנגלית pleochroic halo) סביב תכלילים זעירים של זירקון בתוך גבישים של ביוטיט או מינרל אחר. ההילות הכדוריות נוצרות מקרינת חלקיקים מהאורניום או התוריום שבתכלילים. ...Remarks on Solid State עמ' 4
1724

שנת 1724 היא השנה ה-24 במאה ה-18. זוהי שנה מעוברת, שאורכה 366 ימים. 1 בינואר 1724 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 1 באפריל – הנרי פלהאם מתמנה לשר המלחמה של אנגליה 22 באפריל – עמנואל קאנט, פילוסוף גרמני (נפטר ב-1804) 6 באוגוסט - שמשון ורטהיימר, יהודי החצר של קיסרי אוסטריה (נולד ב-1658) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1724 התחילה ביום ט"ז בטבת ה'תפ"ד (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ה' בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1724 לפי הלוח היוליאני Nothing. ילידי 1724‎ נפטרים ב-1724‎ מדיה וקבצים בנושא 1724 בוויקישיתוף
בית הכנסת הגדול של הוסיאטין

בית הכנסת הגדול של הוסיאטין (נקרא גם Festungs-Schule) הוא בית כנסת לשעבר בהוסיאטין אשר בגליציה שבאוקראינה. בית הכנסת הגדול של הוסיאטין הוא דוגמה נדירה של בתי הכנסת שנבנו על מבצרים וסגנונו כסגנון הרנסאנס. כיוון שנבנה בסגנון מיוחד לבתי כנסת ועוד על מבצר, בית כנסת זה זכה לביקורות חיוביות: ש. אנ-סקי אמר על בית הכנסת שהוא בין הנפלאים והענוגים שבגליציה. ועומר ברטוב כינה אותו מצוין. בית הכנסת נבנה במאה ה-16 והגיע לפריחה במאה ה-19 יחד עם הגעת החסידות, בית הכנסת אף שימש את חסידי הוסיאטין אך כמו הקהילה היהודית בית הכנסת החל להתדרדר ממלחמת העולם הראשונה, מעזיבת האדמו"ר מהוסיאטין ירד מספר המתפללים עד שכמעט נזנח לאחר ההגליות של הרוסים והפוגרומים. בין מלחמות העולם בית הכנסת זכה לעדנה חדשה, אך לתקופה קצרה, עד הכיבוש על ידי גרמניה הנאצית. עם הגעת הנאצים ב-9 באוגוסט 1941 החלו הגרמנים להקשות על היהודים לערוך תפילות בבית הכנסת עד שהקהילה חוסלה לחלוטין במרץ 1942, ובית הכנסת ננטש, נבזז ונהרס. הרוסים, ששחררו את העיר, החליטו ב-1972 (בניגוד לפעילותיהם בשאר מבני הדת) לשפץ את בית הכנסת ולהקים בו מוזיאון. נכון ל-2009, קרסה תקרת בית הכנסת והמבנה עומד נטוש. מדיה וקבצים בנושא בית הכנסת הגדול של הוסיאטין בוויקישיתוף 1920 2007 עקבות נעלמות של גליציה היהודית באוקראינה של ימינו נכתב על ידי עומר ברטוב, בית הדפוס של אוניברסיטת פרינסטון 2007 בית הכנסת באתר המרכז להיסטוריה יהודית "האויב בתענוגו: במסע בתחום המושב היהודים בזמן מלחמת העולם הראשונה" נכתב על ידי ש. אנ-סקי עקבות נעלמות של גליציה היהודית באוקראינה של ימינו נכתב על ידי עומר ברטוב, בית הדפוס של אוניברסיטת פרינסטון 2007 בתי הכנסת של אוקראינה
נבחרת מרוקו בכדורסל

נבחרת מרוקו בכדורסל היא נבחרת הכדורסל הלאומית של מרוקו. מנוהלת על ידי התאחדות הכדורסל של מרוקו. הדירוג הנוכחי של נבחרת מרוקו ברשימת הדירוג של פיב"א לנבחרות גברים, הוא המקום ה-97 בעולם, נכון ל-10 באוגוסט 2024, ירידה של 2 מקומות לעומת דירוג קודם. נבחרת מרוקו הייתה אחת הנבחרות החזקות באפריקה בשנות ה-60 ואף זכתה באליפות אפריקה בשנת 1965. בשנת 1968 השתתפה הנבחרת במשחקים האולימפיים בפעם היחידה בתולדותיה וסיימה במקום ה-16 האחרון, לאחר שהפסידה בכל תשעת משחקיה בטורניר. נבחרת מרוקו ניסתה פעם אחת להעפיל לאליפות אירופה בכדורסל בשנת 1975, אך לא הצליחה לאחר שהשיגה ניצחון אחד בלבד על ויילס החלשה והובסה ביתר ארבעת משחקיה נגד שווייץ, רומניה, הולנד ומערב גרמניה. מאז לא ניסתה הנבחרת להעפיל שוב לאליפות אירופה. הנבחרת סיימה במקום השלישי באליפות אפריקה בשנת 1980 ומאז לא הצליחה לסיים בין שלוש הראשונות ביבשת. עם זאת, היא שומרת על רצף השתתפות באליפות זו החל משנת 1999. נבחרת מרוקו מעולם לא העפילה לאליפות העולם בכדורסל. 1950 עד 2023 - לא העפילה 1937 עד 1973 - לא השתתפה 1975 - לא העפילה 1977 עד 2009 - לא השתתפה דירוג לנבחרות לאומיות גברים באתר פיב"א
התפלגות מותנית

בסטטיסטיקה ובתורת ההסתברות, התפלגות מותנית היא ההתפלגות של משתנה מקרי בעל התפלגות משותפת עם משתנה מקרי אחר בהינתן ערכו של המשתנה המקרי האחר. כלומר יהיו X , Y {\displaystyle X,Y} שני משתנים מקריים בעלי התפלגות משותפת. אזי התפלגות המותנית של Y {\displaystyle Y} בהינתן X {\displaystyle X} – מסומנת כהתפלגות של Y ∣ X {\displaystyle Y\mid X} – היא ההתפלגות של Y {\displaystyle Y} כאשר ערכו של X {\displaystyle X} ידוע וקבוע. עבור התפלגות בדידה, ההתפלגות המותנית מוגדרת על ידי הסתברות מותנית של פונקציית ההסתברות, כלומר: P ( Y = y ∣ X = x ) {\displaystyle P(Y=y\mid X=x)} , באופן הבא: P ( Y = y ∣ X = x ) = P ( X = x   ∩ Y = y ) P ( X = x ) = P ( X = x ∣ Y = y ) P ( Y = y ) P ( X = x ) {\displaystyle P(Y=y\mid X=x)={\frac {P(X=x\ \cap Y=y)}{P(X=x)}}={\frac {P(X=x\mid Y=y)P(Y=y)}{P(X=x)}}} באופן דומה, עבור התפלגות רציפה, פונקציית הצפיפות תוגדר על ידי f Y ( y ∣ X = x ) {\displaystyle f_{Y}(y\mid X=x)} באופן הבא: f Y ( y ∣ X = x ) = f X , Y ( x , y ) f X ( x ) = f X ( x ∣ Y = y ) f Y ( y ) f X ( x ) , {\displaystyle f_{Y}(y\mid X=x)={\frac {f_{X,Y}(x,y)}{f_{X}(x)}}={\frac {f_{X}(x\mid Y=y)f_{Y}(y)}{f_{X}(x)}},} פרק זה לוקה בחסר. אנא תרמו לוויקיפדיה והשלימו אותו. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
נבחרת תוניסיה בכדורסל

נבחרת תוניסיה בכדורסל (בערבית: منتخب تونس لكرة السلة) היא נבחרת הכדורסל הלאומית של תוניסיה ומנוהלת על ידי התאחדות הכדורסל של תוניסיה. הדירוג הנוכחי של נבחרת תוניסיה ברשימת הדירוג של פיב"א לנבחרות גברים, הוא המקום ה-37 בעולם, נכון ל-10 באוגוסט 2024, ירידה של 2 מקומות לעומת דירוג קודם. נבחרת תוניסיה היא אחת הנבחרות החזקות באפריקה וזכתה פעמיים באליפות היבשת בשנת 2011, 2017 ובשנת 2021. כמו כן, סיימה הנבחרת בשנת 1965 במקום השני באליפות אפריקה בכדורסל שאותה אירחה. נבחרת תוניסיה סיימה ארבע פעמים נוספות במקום השלישי באליפות בשנים 1974,1970, 2009 ו-2015. בעקבות השגת המקום השלישי באליפות אפריקה בכדורסל בשנת 2009, העפילה נבחרת תוניסיה לראשונה בתולדותיה לאליפות העולם בכדורסל 2010, אך הפסידה בכל משחקיה בטורניר. בשנת 2019 השתתפה תוניסיה בפעם השנייה באליפות העולם בכדורסל וסיימה במקום ה-20, הגבוה בתולדותיה. בעקבות זכייתה באליפות אפריקה בשנת 2011, העפילה נבחרת תוניסיה לראשונה בתולדותיה למשחקים האולימפיים שנערכו בלונדון בשנת 2012, אך גם בטורניר זה הפסידה בכל משחקיה. מדיה וקבצים בנושא נבחרת תוניסיה בכדורסל בוויקישיתוף דירוג לנבחרות לאומיות גברים באתר פיב"א
שקית

שקית היא תיק קטן, בעל תא אחד, עשוי מנייר, בד או פלסטיק. משמשת לנשיאת חפצים קלים יחסית. לרוב משמשת שימוש חד פעמי ומושלכת לאחר השימוש. לשקית שימושים יומיומיים רבים, החל מאריזת כריך לחם לבית הספר או לעבודה בשקית אוכל, וכלה בשקית קניות מפלסטיק או נייר, הניתנת בחנויות כאמצעי נשיאה של הפריטים שנקנו, וכוללת לרוב הדפסה של פרטי החנות, כאמצעי פרסום. חוזק השקית מותאם לפריטים הנמכרים: חנויות ספרים יעניקו שקיות חזקות ועמידות יותר, בהתאם ובהתחשב בכובד הספרים, ואילו חנויות מזון יעניקו כמות של שקיות דקות יותר. שקית אטומה משמשת גם כאמצעי פרטיות להסתרת חפצים פרטיים כדי לשאת אותם במקומות ציבוריים, גם כאשר אין בה צורך פרקטי אחר. חלק ממוצרי החלב, נארזים בישראל בשקית, המשמשת כאריזה. כמו גם שקיות השוקו הייחודיות למדינת ישראל. גם משקאות קלים נארזים בשקיות קטנות, המשמשות בעיקר לחלוקה במקומות ציבוריים, בהפגנות או בכנסים, בהם משתתפים אנשים רבים. שקיות פלסטיק הן גורם מזהם. לשקיות פלסטיק לשימוש יחיד לוקח בין 100 ל-500 שנים להתכלות. השקיות מהוות אחוז קטן מאשפת הפלסטיק שמיוצרת על ידי משקי הבית, אך הן נוטות להתפזר ברוח, להתפורר בעקבות חשיפה לשמש, ולהישטף לימים ולאוקיינוסים. בשל הרעילות של חלקיקי הפלסטיק, השקיות גורמות נזק רב, זיהום בלתי-הפיך של מי תהום וקרקעות, פליטה של גזי חממה ופגיעה קשה בשרשרת המזון. גם יצור השקיות הוא מזהם. שקיות ניתנות למיחזור, אך בשל הערך המועט של הפלסטיק הממוחזר מכל שקית הן ממוחזרות פחות מחומרים אחרים. גם תהליך המיחזור עצמו צורך אנרגיה ומזהם, ובמחלק מהמדינות, כולל ישראל, אין מתקנים למיחזור שקיות, כך שעל מנת למחזרן יש להוביל אותן למדינות אחרות – תהליך מזהם בפני עצמו. מסיבה זו, במדינות רבות יש מגבלות על שימוש בשקיות לשימוש חד-פעמי ואיסורים על חלוקת שקיות בחינם. השוואה בין הזיהום והנזק האקולוגי שנוצר מייצור שקיות ושימוש בהן לבין זיהום בתחליפים דורשת ניתוח של כל מחזור החיים של המוצר, מרמת ייצור חומר הגלם ועד תהליך המיחזור עצמו. במחקר שנעשה בקנדה בשנת 2021 נטען ששימוש בשקיות פלסטיק לנוזלים עדיף מבחינה אקולוגית על פני שימוש במכלים אחרים, גם אם השקיות לא ממוחזרות והמוצרים החלופיים כן ממוחזרים, בעיקר בשל המסה הנמוכה שלהן. "קרטון" משקה או חלב, מכיל כ-75% נייר שניתן למיחזור בנוסף לחומרים אחרים, כגון אלומיניום ופוליאתילן, שניתנים למיחזור גם כן. נתונים משנת 2019 הראו שבאיחוד האירופי 51% מהקרטונים לנוזלים מוחזרו, ובגרמניה ובלגיה שיעור המיחזור הגיע ל-71%. פסגור שקית קניות מפלסטיק André Abreu and Maria Luiza Pedrotti, "Microplastics in the oceans: the solutions lie on land, The Journal of Field Action 19 (2019), Paragraph 31 יונתן גרופ, למה לא שקיות?, במדור "שאל את המומחה" באתר של מכון דוידסון לחינוך מדעי, 11 בינואר 2017 טלי חרותי-סובר, אז מה סביבתי יותר, בקבוק פלסטיק או קרטון חלב?, באתר הארץ, 28 בינואר 2016 Jon-Paul Sun et al., "Environmental impact assessment of milk packaging in Canada, Journal of Cleaner Production 321 (2021) Gordon L. Robertson, "Recycling of Aseptic Beverage Cartons: A Review, Recycling 6(1), p. 2
נבחרת אלג'יריה בכדורסל

נבחרת אלג'יריה בכדורסל (בערבית: منتخب الجزائر لكرة السلة) היא נבחרת הכדורסל הלאומית של אלג'יריה. הדירוג הנוכחי של נבחרת אלג'יריה ברשימת הדירוג של פיב"א לנבחרות גברים, הוא המקום ה-133 בעולם, נכון ל-10 באוגוסט 2024, עלייה של 3 מקומות לעומת דירוג קודם. הישג השיא של הנבחרת הוא המקום השני באליפות אפריקה בכדורסל שנערכה בשנת 2002. נבחרת אלג'יריה הפסידה בגמר הטורניר לנבחרת אנגולה בתוצאה 78-68. כמו כן סיימה נבחרת אלג'יריה במקום השלישי באליפות שנערכה בשנת 1965. בשנת 2002 השתתפה נבחרת אלג'יריה, בפעם היחידה בתולדותיה, באליפות העולם בכדורסל, כשהיא מייצגת את אפריקה כסגנית אלופת היבשת. הנבחרת סיימה במקום ה-15 מתוך 16 נבחרות כשהיא מפסידה לנבחרות ארצות הברית, סין, גרמניה וונצואלה ומסיימת בניצחון על לבנון במשחק על מקומות 15-16. בשנות ה-70 וה-80 ניסתה נבחרת אלג'יריה להעפיל לטורניר הגמר של אליפות אירופה בכדורסל, אך כשלה בכל חמשת ניסיונותיה. כמו כן, נבחרת אלג'יריה מעולם לא הצליחה להעפיל למשחקים האולימפיים דירוג לנבחרות לאומיות גברים באתר פיב"א
מחוזות אינדונזיה

מבחינה מנהלית מחולקת אינדונזיה ל-34 פרובינציות (provinsi) המהוות את הדרג המנהלי הגבוה ביותר. הפרובינציות מחולקות לנפות (kabupaten) וערים (kota) שמחולקות לרבעים (kamamatan). עד שנת 2000 הייתה אינדונזיה מחולקת ל-27 פרובינציות אך מאז פוצלו מספר פרובינציות בכמה שלבים, כשהפיצול האחרון היה בשנת 2012 אז פוצלה פרובינציית צפון קלימנטאן מפרובנציית מזרח קלימנטאן. לכל פרובינציה יש ממשלה מקומית בראשות מושל (gubernur), וגוף מחוקק. המושל וחברי הגוף המחוקק נבחרים בהצבעה מקומית אחת לחמש שנים. מדיה וקבצים בנושא מחוזות אינדונזיה בוויקישיתוף Badan Pusat Statistik, www.bps.go.id נכון ל-2019 ביולי 2022, מחוז פפואה פוצל לפפואה המרכזית, פפואה הדרומית ורמת פפואה
רוברט פטנאם

רוברט דייוויד פטנאם (באנגלית: Robert David Putnam; נולד ב-9 בינואר 1941) הוא חוקר בתחום מדע המדינה ופרופסור באוניברסיטת הרווארד. פטנאם נולד ברוצ'סטר, ניו יורק, וגדל בפורט קלינטון, אוהיו. הוא עוסק במדיניות ציבורית בבית-הספר לממשל על-שם קנדי באוניברסיטת הרווארד ומלמד פוליטיקה אמריקנית, יחסים בינלאומיים, פוליטיקה השוואתית ומדיניות ציבורית. שימש ראש החוג לממשל בהרווארד, מנהל המרכז לעניינים בינלאומיים ודיקן בית הספר לממשל ע"ש קנדי. פטנאם חיבר מאמרים וספרים רבים, בהם "משחקים באולינג לבד: הנפילה וההתחדשות של הקהילה האמריקנית" ו"עדיף ביחד: שיקום הקהילה האמריקנית". בחיבורים אלו ובמאות פרסומים וראיונות בכלי התקשורת, הביא למרכז הדיון הציבורי את מושג ההון החברתי והצביע על ההידרדרות של הלכידות חברתית וההשתתפות האזרחית בחברה האמריקאית, וכן את חשיבותם של אמון, תחושת שותפות ומנגנונים התנדבותיים של שיתוף פעולה לרווחתן של קהילות. פטנאם הצליח להחדיר את מושגי ההון החברתי גם לשיח של קובעי מדיניות, כך למשל הביא לשילוב מונחים אלו בדוחות הבנק העולמי. הוא שימש כיועץ מיוחד לנשיא ארצות הברית, ביל קלינטון, ומאוחר יותר גם כיועץ לראש ממשלת בריטניה, טוני בלייר. פטנאם הוא מייסד סמינר "סאגוארו", המפגיש אנשי תאוריה עם אנשי שטח מובילים, כדי ללבן רעיונות לחיזוק הסולידריות החברתית בארצות הברית. ערך מורחב – לשחק כדורת לבד בשנת 2000 פרסם רוברט פטנאם את הספר "לשחק באולינג לבד" ("Bowling Alone"), שעורר עניין רב בארצות הברית וברחבי העולם. פטנאם בחן בספרו מגוון של קבוצות ומוסדות חברתיים אמריקאים: מפלגות, כנסיות, מועדוני ספורט, קבוצות לריקמה בצוותא, ארגוני צדקה של מתנדבים, חוגים, ליגות חובבים, קמפיינים לקידום מטרות ציבוריות, מפגשי תרבות, וכמעט כל מוסד או מקום שבו בני אדם נפגשים ועושים משהו בצוותא (שאינו רק קניה ומכירה) נכלל בסקירה רחבה זו. המסקנה, על פי הספר, היא כי כל המוסדות הללו, בלי יוצא מן הכלל, נמצאים בנסיגה והידלדלות. מספר המשתתפים בהם הולך ופוחת, ובכל שנה נסגרים רבים מהם, בכל רחבי ארצות-הברית. מאז שנות השבעים עוזבים האמריקאים את מרחבי הפעילות המשותפת בקצב גדל והולך. "Bowling Alone" הביע תחזית פסימית לחברה האמריקאית. כותרת המשנה של הספר היא: "קריסתה ותחייתה של הקהילה האמריקאית". פטנאם מציג בספר קריאה נרגשת להחייאת הקהילה האמריקאית, כצעד אפשרי והכרחי לשם בנייתו מחדש של ההון החברתי המורכב מאמון, השתתפות, ויכולת ממשית של האמריקאים לעצב יחד עם קהילתם את חייהם. בנובמבר 2003 ביקר פטנאם בישראל כאורח הסוכנות היהודית והחוג למדיניות ציבורית בפקולטה למדעי החברה באוניברסיטת תל אביב. הוא הרצה בפני בכירים באקדמיה, סטודנטים ומובילי תוכניות חברתיות. בביקור בישראל אמר: "פוליטיקה מתקדמת לא יכולה לצמוח יש מאין. היא צריכה להיבנות על חידוש המארג החברתי... זה לא יכול לקרות במדינות שבהן מכהנות ממשלות מעודדות שחיתות, ושהאמון ביניהן לבין האזרחים נפגם. אלה, יותר מכל דבר אחר, מהוות סכנה אמיתית להון החברתי". מדיה וקבצים בנושא רוברט פטנאם בוויקישיתוף רוברט פטנאם, ברשת החברתית Goodreads רוברט פטנאם, באתר dblp איתי להט, רוברט פטנאם: "השקעות בהון חברתי הן הבטחה גדולה להתנעת הכלכלה מחדש", באתר כלכליסט, 14 ביוני 2012 קרן צוריאל הררי, ילדי הפערים, באתר כלכליסט, 4 ביוני 2015 רוברט פטנאם, באתר אנציקלופדיה בריטניקה (באנגלית) מאת אבירמה גולן, פרופ' פטנם: כרסום בסולידריות בישראל - מסוכן, באתר הארץ, 16 בנובמבר 2003
נבחרת סודאן בכדורסל

נבחרת סודאן בכדורסל היא נבחרת הכדורסל הלאומית של סודאן. נבחרת סודאן לא דורגה ברשימת הדירוג של פיב"א לגברים, נכון ל-10 באוגוסט 2024 נבחרת סודאן היא אחת הנבחרות החלשות כיום באפריקה. הישג השיא של הנבחרת הוא המקום השני באליפות אפריקה בכדורסל הראשונה שנערכה בשנת 1962. הנבחרת סיימה במקום השני מתוך חמש נבחרות אחרי נבחרת מצרים ולפני נבחרות מרוקו, גינאה ואתיופיה. באליפות שהתקיימה בשנת 1975 סיימה הנבחרת במקום השלישי מתוך שש נבחרות. סודאן השתתפה גם באליפות הבאה שנערכה בשנת 1978 אך מאז לא השתתפה יותר בטורנירי הגמר של אליפות אפריקה בכדורסל. נבחרת סודאן מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
נבחרת קמרון בכדורסל

נבחרת קמרון בכדורסל היא נבחרת הכדורסל הלאומית של קמרון. מנוהלת על ידי התאחדות הכדורסל של קמרון. נבחרת קמרון היא אחת הנבחרות החזקות ביותר כיום באפריקה, אך היא נבחרת חלשה בקנה מידה עולמי. הדירוג הנוכחי של נבחרת קמרון ברשימת הדירוג של פיב"א לנבחרות גברים, הוא המקום ה-64 בעולם, נכון ל-10 באוגוסט 2024, עלייה של 5 מקומות לעומת דירוג קודם. הישג השיא של הנבחרת הוא המקום השני באליפות אפריקה בכדורסל שנערכה בשנת 2007. הנבחרת הפסידה במשחק הגמר של האליפות לאנגולה בתוצאה 86-72. בעקבות ההישג, העפילה נבחרת קמרון לטורניר המוקדמות של אולימפיאדת 2008 אך שם הפסידה לנבחרות קרואטיה ופוארטו ריקו ולכן לא עלתה למשחקים האולימפיים. נבחרת קמרון מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
החלפת הקשר

במחשב, החלפת הקשר (context switch) היא המעבר בין הרצת שני תהליכים באמצעות המעבד. באמצעות החלפת הקשר, מספר תהליכים יכולים לחלוק את אותו מעבד. בהחלפת הקשר מצב האוגרים במעבד נשמר בזיכרון המחשב, ולאחר מכן מכניסה למעבד את נתוני ריצת תהליך אחר. בסיום התהליך האחרון, מחזירה את נתוני הריצה של התהליך הקודם אל המעבד וממשיכה את ריצתו מאותה הנקודה בה הפסיק. החלפת הקשר היא כלי חיוני במחשבים הפועלים בריבוי משימות הרצות על מעבד יחיד. תהליך החלפת ההקשר נחשב לתהליך בזבזני מבחינת משאבי מערכת ועל כן מערכות הפעלה מנסות לבצע אופטימיזציה בשימוש בהן. קיימים שלושה תרחישים בהם יש צורך בהחלפת הקשר: במחשב הפועל בריבוי משימות, קיים סדרן תוכניות (scheduler) הקובע את סדר הרצת התוכניות ומקצה "זמן מעבד" לכל תהליך. כש"זמן מעבד" של תהליך אחד מסתיים, מופעלת פסיקה שתגרור החלפת הקשר. ארכיטקטורות מסוימות (למשל ארכיטקטורת x86 של אינטל) הן מונחות-פסיקות. משמעות הדבר היא שאם המעבד צריך לבצע קריאה מהדיסק, למשל, הוא ישלח את בקשת הקריאה ויעבור לבצע פעולות אחרות במקום להמתין. עם סיום הקריאה מהדיסק תופעל פסיקה שתגרור החלפת הקשר. הפסיקה מהדיסק תטופל על ידי שגרת טיפול בפסיקה. במעבר בין מצב משתמש (user mode) למצב ליבה (kernel mode), תלוי במערכת ההפעלה, תיתכן החלפת הקשר.
נבחרת כף ורדה בכדורסל

נבחרת כף ורדה בכדורסל היא נבחרת הכדורסל הלאומית של כף ורדה. מנוהלת על ידי התאחדות הכדורסל של כף ורדה. הדירוג הנוכחי של נבחרת כף ורדה ברשימת הדירוג של פיב"א לנבחרות גברים, הוא המקום ה-45 בעולם, נכון ל-10 באוגוסט 2024, עלייה של מקום אחד לעומת דירוג קודם. נבחרת כף ורדה היא נבחרת חדשה יחסית שהישג השיא שלה הוא המקום השלישי באליפות אפריקה בכדורסל שנערכה בשנת 2007, כאשר היא מנצחת את נבחרות מרוקו, רואנדה, ניגריה ומצרים בדרכה אל ההישג המפתיע. למרות זאת, סיימה הנבחרת את משחקיה במאזן סלים שלילי בעקבות שתי תבוסות קשות לאלופה אנגולה בשלב הבתים המוקדם ובחצי הגמר. בעקבות ההישג, העפילה נבחרת כף ורדה לטורניר המוקדמות של אולימפיאדת 2008 אך שם הובסה על ידי נבחרות ניו זילנד וגרמניה ולכן לא עלתה למשחקים האולימפיים. נבחרת כף ורדה העפילה לראשונה בתולדותיה לטורניר גמר אליפות העולם בכדורסל בשנת 2023 אך לא עברה את שלב הבתים וסיימה במקום ה-28. נבחרת כף ורדה מעולם לא העפילה למשחקים האולימפיים. דירוג לנבחרות לאומיות גברים באתר פיב"א איתן דולפן, ‏רוח ספורטיבית / כף ורדה על המפה, באתר דבר העובדים בארץ ישראל, 28 בפברואר 2023
נבחרת מאלי בכדורסל

נבחרת מאלי בכדורסל היא נבחרת הכדורסל הלאומית של מאלי. הדירוג הנוכחי של נבחרת מאלי ברשימת הדירוג של פיב"א לנבחרות גברים, הוא המקום ה-87 בעולם, נכון ל-10 באוגוסט 2024, ירידה של מקום אחד לעומת דירוג קודם. הישג השיא של הנבחרת הוא מקום שלישי באליפות אפריקה בכדורסל בשנת 1972 נבחרת מאלי מעולם לא העפילה למשחקים האולימפיים או לאליפות העולם בכדורסל. אתר האינטרנט הרשמי של נבחרת מאלי בכדורסל דירוג לנבחרות לאומיות גברים באתר פיב"א
1725

שנת 1725 היא השנה ה-25 במאה ה-18. זוהי שנה רגילה, שאורכה 365 ימים. 1 בינואר 1725 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 25 בינואר – הקורסאר הספרדי אמארו פרגו מקבל את התואר הידלגו (אציל) 8 בפברואר – יקטרינה הראשונה מוכתרת כקיסרית רוסיה 18 במאי – המלך ג'ורג' הראשון מייסד את מסדר האמבט 10 בספטמבר – קרל השישי, קיסר האימפריה הרומית הקדושה, ממנה את רבי יששכר בר אסקלס מווינה לרבה של אייזנשטאדט ומדינת הונגריה 2 באפריל – ג'קומו קזנובה, סופר והרפתקן איטלקי (נפטר ב-1798) 9 בדצמבר – נפתלי הרץ וייזל, בלשן ומשורר עברי, מאבות תנועת ההשכלה היהודית (נפטר ב-1805) 8 בפברואר – פיוטר הגדול, צאר רוסי (נולד ב-1672) 24 במאי – ג'ונתן ויילד, פושע לונדוני מפורסם (נולד ב-1683) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1725 התחילה ביום כ"ז בטבת ה'תפ"ה (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ט"ז בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1725 לפי הלוח היוליאני Nothing. ילידי 1725‎ נפטרים ב-1725‎ מדיה וקבצים בנושא 1725 בוויקישיתוף
נבחרת סומליה בכדורסל

נבחרת סומליה בכדורסל היא נבחרת הכדורסל הלאומית של סומליה. נבחרת סומליה היא מהנבחרות החלשות באפריקה. הדירוג הנוכחי של נבחרת סומליה ברשימת הדירוג של פיב"א לנבחרות גברים, הוא המקום ה-144 בעולם, נכון ל-10 באוגוסט 2024, ירידה של 3 מקומות לעומת דירוג קודם. הישג השיא של הנבחרת הוא מקום שלישי באליפות אפריקה בכדורסל, אותה אירחה בשנת 1981. הנבחרת השתתפה גם באליפות בשנת 1983 אך מאז לא השתתפה באליפות אפריקה בכדורסל או בכל טורניר משמעותי אחר. נבחרת סומליה מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
נבחרת הרפובליקה של קונגו בכדורסל

נבחרת קונגו בכדורסל היא נבחרת הכדורסל הלאומית של הרפובליקה של קונגו. הדירוג הנוכחי של נבחרת הרפובליקה של קונגו ברשימת הדירוג של פיב"א לנבחרות גברים, הוא המקום ה-100 בעולם, נכון ל-10 באוגוסט 2024, ירידה של 2 מקומות לעומת דירוג קודם. הישג השיא של הנבחרת הוא מקום חמישי באליפות אפריקה בכדורסל בשנת 1980. נבחרת קונגו מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
נבחרת גבון בכדורסל

נבחרת גבון בכדורסל היא נבחרת הכדורסל הלאומית של גבון. הדירוג הנוכחי של נבחרת גבון ברשימת הדירוג של פיב"א לנבחרות גברים, הוא המקום ה-135 בעולם, נכון ל-10 באוגוסט 2024, עלייה של 18 מקומות לעומת דירוג קודם. נבחרת גבון השתתפה שלוש פעמים באליפות אפריקה בכדורסל. מיקום השיא שלה היה באליפות שנערכה ב-2015, בה סיימה במקום השמיני. נבחרת גבון מעולם לא העפילה למשחקים האולימפיים או לאליפות העולם בכדורסל. השחקן הבולט בתולדות הנבחרת הוא סטפון לאזמה, ששיחק בעברו תקופה קצרה ב-NBA. דירוג לנבחרות לאומיות גברים באתר פיב"א